**Մերկուրի կղզիներ** ( երբեմն նաև **Iles d'Haussez**), Նոր Զելանդիայի Հյուսիսային կղզու հյուսիսում 7 կղզիների խումբ։ Գտնվում են Կորոմանդել թերակղզուց 8 կմ (5 մղոն) հեռու և Վիտիագա քաղաքից 25 կմ (22 մղոն) հյուսիս-արևելք։

Նկարագրություն
--------------

Մերկուրի կղզիների հիմնական շղթան բաղկացած է արևմտյան մասում գտնվող Մեծ Մերկուրի (հայտնի է նաև Ահուահու անունով), արևելքում գտնվող Կարմիր Մերկուրի (Վակաու) և 5 ավելի փոքր կղզիներից (Կորապուկի, Կանաչ, Ատիու կամ Միջին, Կավիտու կամ Ստանլեյ և Մոտուրեհու կամ Կրկնակի կղզիներ), որոնք գտնվում են այս 2 կղզիների արանքում։ Միայն հիմնական շղթան է բնակեցված, մյուսները ծառայում են որպես բնական արգելոցներ։ Այս շղթայի հարավը հայտնի է իր փոքրիկ կղզյակներով, որոնք Մերկուրի ծովածոցի բերանից հյուսիս են ընկած։ Առանձնացած Կյուվյե կղզին Մեծ Մերկուրուց 15 կմ (9.3) մղոն հյուսիս է ընկած, չնայած այս կղզին սովորաբար Մերկուրի կղզիների մաս չի համարվում։ Մեծ Մերկուրի կզին հիշեցնում է պլիոցելյան ռիոլիթային հրաբուխ։

### Մեծ Մերկուրի

Մեծ Մերկուրի կղզու սեփականատերերն են Նոր Զելանդիայի հայտնի բիզնեսմեններ Մայքլ Ֆեյը և Դեյվիդ Ռիչվայթը։ Մասնավոր կղզում, որն առանձնահատուկ է իր 2 ճոխ բնակարաններով, վարձավճարը կարող է 1 օրվա համար հասնել մինչև 20 000 նորզելանդական դոլարի։ U2-ի գլխավոր երգիչ Բոնոն և գիթարիստ Էդջը 2006 թվականի նոյեմբերին Օքլենդում կայանալիք U2-ի համերգի համար կղզում մնացել են։ 2009 թվականի նոյեմբերի 30-ին Մեծ Մերկուրիում է տեղի ունեցել Rocket Lab Atea-1-ի Օդերևութաբանական հրթիռի առաջին հաջող արձակումը։

Ֆեյը և Ռիչվայթը ծախսել են 750 000 դոլար, որը համապատասխանում է Բնության պահպանության վարչության ներկայացրած գումարին, որպեսզի 2014 թվականի սկզբներին սկսված ծրագրով կղզին (հասանելի հանրության) զերծ լինի վնասատուներից։ 2016 թվականի մայիսի 13-ին հայտարարվել է, որ Մերկուրի կղզիները ազատ են ներկայացված վնասատու կաթնասուններից։ Գաղութային ժամանակներում կղզում եղել են ավելի քան 20 բնակավայրեր՝ ներառյալ Մատակավաուն՝ բնակավայր կղզու արևմտյան մասում, որտեղ 1950-ականներին իրականացվել են ծավալուն հնագիտական պեղումներ։

### Այլ կզղիներ

Ավելի փոքր կղզիները նույնականցվել են որպես թռչունների համար կարևոր տարածք, քանի որ դրանք ապահովում են մրրկահավերի մինչև 3000 բների տեղեր։ Մոտուրեհու և Վակաու կղզիները Մերկուրի կղզիների վտանգված միջատների տունն են։

Տես նաև
-------

* Նոր Զելանդիայի կղզիների ցանկ

Ծանոթագրություներ
-----------------

1. ↑  «Mercury Islands (Iles d'Haussez), Waikato»։ *NZ Topo Map* (անգլերեն)։ Վերցված է 2021 թ․ մարտի 12
2. ↑  Taonga New Zealand Ministry for Culture and Heritage Te Manatu։ «North-east peninsula and Mercury Islands»։ *teara.govt.nz* (անգլերեն)։ Վերցված է 2021 թ․ մարտի 12
3. ↑  «NZ's First Space Launch Saved By $6 Replacement Part»։ *The New Zealand Herald*։ 2009 թ․ նոյեմբերի 30
4. ↑  Michael Fox, "Private Funding Sways Conservation Decisions", *The Dominion Post*, 9 June 2014, p. 2.
5. ↑  «Pest-free islands jewel in Coromandel crown»։ *Stuff (company)*։ Վերցված է 2016 թ․ մայիսի 14
6. ↑  Furey Louise, Emmitt Joshua, Wallace Rod (2017)։ «Matakawau Stingray Point Pa excavation, Ahuahu Great Mercury Island 1955-56»։ *Records of the Auckland Museum* **52**: 39–57։ doi:10.32912/ram.2018.52.3  `|doi-access=` պարամետրը գոյություն չունի (օգնություն)
7. ↑  BirdLife International. (2012). Important Bird Areas factsheet: Small Mercury Islands. Downloaded from  on 2012-02-02.

Արտաքին հղումներ
----------------

* 'Geology – New Zealand's Geological History', from *An Encyclopaedia of New Zealand*, edited by A. H. McLintock, originally published in 1966. Te Ara – The Encyclopedia of New Zealand, updated 2006-09-26. Retrieved 2007-04-15.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Մեծ կատալոնական |

 |